அந்துவன் கீரன்

காவட்டனார் என்னும் புலவர் பாடியுள்ள இரண்டு பாடல்களில் ஒன்று புறநானூறு 359 எண்ணுள்ள பாடல். 
இந்தப் பாடலின் அடியில் அந்துவன் கீரனைப் பாடியது என்னும் குறிப்பு உள்ளது. பாடலில் இவன் பெயர் இல்லை. பாடல் பெருங்காஞ்சி என்னும் துறையைச் சேர்ந்தது. 

பல நாடுகளை வென்று ஆண்ட அரசர்களும் இறுதியில் தம் உடலை நரியும் பேயும் தின்ன இடுகாடு சென்றடைந்தனர். உனக்கும் ஒருநாள் இது வரும். எனவே ஆண்டு சென்ற பின்னரும் உன் பெயர் விளங்கும் செயல்களை இப்போதே செய் - என்று புலவர் அந்துவன் கீரனுக்கு அறிவுறுத்துகிறார்.

பழியை விரும்பாதே.
புகழை விரும்பு
ஆசைப்பட்டதைப் பேசாதே
நல்லதையே பேசு
இரவலர் விரும்பாவிட்டாலும் அவர்களுக்குத் தேருடன் கூடிய பரிசுகளை வழங்கு

ஆகியவை புலவர் அந்துவன் கீரனுக்குக் கூறிய அறிவுரை.

இவற்றையும் ஒப்பிட்டுக்கொள்க
அந்துவன்
அந்துவஞ்சாத்தன்
அந்துவன் செள்ளை
நல்லந்துவனார்

மேற்கோள் குறிப்பு

சங்ககால அரசர்கள்